
A V I Z

asupra proiectului de Lege pentru  aprobarea Ordonanţei Guvernului nr.121/2000 privind înfiinţarea Institutului pentru Studierea Problemelor Minorităţilor Naţionale.

În temeiul prevederilor art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru  aprobarea Ordonanţei Guvernului nr.121/2000 privind înfiinţarea Institutului pentru Studierea Problemelor Minorităţilor Naţionale, trimis cu adresa nr.599 din 13 noiembrie 2000, înregistrată sub nr.1200/XVIII/11 din 13 noiembrie 2000.   



Proiectul de lege a fost  adoptat de Senat la 7 noiembrie 2000.



Conform art.60 din Regulamentul Camerei Deputaţilor comisia a dezbătut proiectul de lege, menţionat mai sus, în şedinţa din 14 februarie 2001.



Membrii comisiei au examinat Ordonanţa  Guvernului nr.121/2000 supusă aprobării, expunerea de motive la proiectul de lege şi avizul favorabil al Consiliului Legislativ nr.927/20.08.2000.



În urma dezbaterilor, cu majoritate de voturi, membrii comisiei au hotărât,  avizarea  favorabilă a proiectului de lege, în forma  adoptată de Senat.



Având în vedere obiectul şi conţinutul juridic al proiectului de lege, acesta are caracter de lege ordinară.

